armvectores/hy_wikipedia_2023 huggingface dataset:
Բյոռլե

Բյոռլե  (ֆր.՝ Beurlay), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Կոմունայի շրջանը՝ Սենտ։
Համայնքի INSEE կոդ՝ 17045։


== Բնակչություն ==
Համայնքի բնակչությունը 2010 թվականին կազմում էր 528 մարդ։


== Տնտեսություն ==
2010 թվականի տվյալներով՝ աշխատունակ տարիքի 634 մարդկանցից (15-64 տարեկան) 457-ը տնտեսապես ակտիվ էին, 177-ը՝ ոչ ակտիվ (ակտիվության ցուցանիշը՝ 72,1 %, 1999 թվականին եղել է 68,0 %)։ 457 աշխատունակ բնակիչներից 401-ը աշխատում էին (225 տղամարդ և 176 կին), անաշխատանք էին 56-ը (21 տղամարդ և 35 կին)։ 177 անգործունակ մարդկանցից 41-ը աշակերտներ կամ ուսանողներ էին, 71-ը թոշակառու, 65-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ – Բյոռլե (ֆր.)
(6757) Ադիբիշոֆ

(6757) Ադիբիշոֆ (անգլ.՝ Addibischoff), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 20-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,899231 ա. մ., առավելագույնը մոտենում է 2,6518 ա. մ. հեռավորության վրա և հեռանում 3,1466 ա. մ.։ Արեգակի շուրջ մեկ ամբողջական պտույտ է կատարում 1803,11 երկրային օրվա ընթացքում, իր ուղեծրով շարժվելով միջինում 0,199655 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6757) Ադիբիշոֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուրիուս Վեկլենկո

Յուրիուս Վեկլենկո (լիտ.՝ Jurijus Veklenko, առավել հայտնի որպես Jurijus), լիտվացի երգիչ, ներկայացրել է Լիտվան Թել Ավիվում կայացած «Եվրատեսիլ 2019» երգի մրցույթում՝ «Run with the Lions» երգով։


== Կենսագրություն ==
Յուրիուս Վեկլենկոն ծնվել և մեծացել է Լիտվայի Կլայպեդա քաղաքում ուկրաինա-լիտվական ընտանիքում։ Սովորել է Կլայպեդայի համալսարանի զբոսաշրջության մասնագիտությամբ։ 
Յուրիուսն իր երաժշտական կարիերան սկսել է Վիլնյուսում։ 2010 թվականին մասնակցել է «Լիտվայի տաղանդները» շոուին (լիտ.՝ Lietuvos talentai), որտեղ ընդգրկվել է լավագույն տասնյակում։ 2012 թվականի ձմռանը մասնակցել է Լիտվայի «Եվրատեսիլ»-ի ազգային ընտրությանը`«Tu ne viena» դեբյուտային երգով։ 2013 թվականի մայիսին Յուրիուսը Լիտվայի ներկայացուցիչ Անդրիուս Պոյավիսի բեքվոկալիստն է եղել Եվրատեսիլ 2013 երգի մրցույթի ժամանակ։ Նույն թվականի սեպտեմբերին մասնակցել է «Լիտվայի ձայնը» շոուի երկրորդ եթերաշրջանին (լիտ.՝ Lietuvos Balso) որտեղ եղել է Կատարժինա Նեմիցկայի թիմից, և հասել է մինչև ուղիղ հեռարձակումների փուլ, իսկ մեկ ամիս անց երկրորդ անգամ մասնակցեց Եվրատեսիլի ազգային ընտրությանը։ 2015 թվականի ձմռանը Յուրիուսը, որպես «Rollikai» բոյ բենդի անդամ, մասնակցել է ազգային ընտրությանը, սակայն Յուրիուսը Վիեննայում կայացած Եվրատեսիլ 2015 երգի մրցույթի ժամանակ եղել է Մոնիկա Լինկիտեի և Վայդաս Բաումիլայի դուետի բեք-վոկալիստը։  


== Ծանոթագրություններ ==
99 ֆրանկ (ֆիլմ)

99 ֆրանկ, 2007 թվականին Ֆրանսիացի ռեժիսոր Ժան Կունենի կողմից Ֆրեդերիկ Գեիգբեդերի վեպի հիման վրա նկարահանված ֆիլմ։


== Սյուժե ==
Ֆիլմը պատմում է մի երգիծանքի մասին, ժամանակակից գովազդի բիզնեսում։ Սյուժեն հիմնականում վերաբերում է առևտրային գովազդում դիզայներ Օկտավա Պարանգոի մասին, ով ունի բարձր վարձատրվող աշխատանք, վարում է ակտիվ և ազատ կյանք, որը հիմնականում բաղկացած է թմրանյութերից և սեռական հարաբերություններից։ Սակայն նա սկսում է հոգնել իր աշխատանքից, իսկ հետո երկարաժամկետ հարաբերություններ է ունենում հայրենակից գործիչ Սոֆիի հետ, ինչը չհաջողվաց կարելի է համարել։ Հետագայում էլ ապրում է իր սեփական կյանքով։


== Դերերում ==


== Ծանոթագրություններ ==


== Արտաքին հղումներ ==
99 ֆրանկը աֆիշայում
Որդու ծննդյանը սպասող հյուսնը

«Որդու ծննդյանը սպասող հյուսնը», 2011 թվականին բեմադրիչ-ռեժիսոր Նարինե Մալյանի նկարահանած կարճամետրաժ ֆիլմը, որն էկրանավորվել է Աղասի Այվազյանի «Դանիել մշտաբնակը» պատմվածքի հիման վրա։
2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հարգանքի տուրք» ծրագրում։


== Սյուժե ==
Բազմանդամ ընտանիքի հայր Դանիելն աղքատ ու խեղճ մարդ է, ով օրվա հացը վաստակում է հյուսնությամբ։ Դանիելը սպասում է որդու ծննդյանը։ Ապրում է ամենօրյա նույն առօրյայով՝ լուսաբաց, կնոջ նախատինք, երեխեքի լուռ տառապանք, ապրուստի կռիվ, դառը քուն։ Ինչ գործ պատահի՝ անում է։ Մի օր էլ Դանիելը խաչելության գործ է անում՝ չիմանալով, որ երեք խաչյալներից մեկը Հիսուս Նազովրեցին է։


== Դերասաններ ==
Դանիել՝ Առնոլդ Ղազարյան
Դանիելի կինը՝ Քրիստինե Հովակիմյան
Դանիելի դուստր՝ Աննա Մկրտչյան
Դանիելի դուստր՝ Գիսանե Թութունջյան դ’Վարդավան
Աննա Խաչատրյան
Դավիթ Գասպարյան


== Մեջբերումներ ֆիլմի մասին ==


== Ծանոթագրություններ ==


== Արտաքին հղումներ ==
Ֆիլմը ՀԱԿ-ի կայքում(չաշխատող հղում)
«Որդու ծննդյանը սպասող հյուսնը».Մալյան-Այվազյան կինոպատումը շարունակվում է
Դանիել Շարիչ

Դանիել Շարիչ (սերբ.՝ Данијел Шарић / Danijel Šarić, հուլիսի 27, 1977(1977-07-27), Դոբոյ, Բոսնիա և Հերցեգովինա), սերբական ծագմամբ կատարցի հանդբոլիստ, իսպանական «Բարսելոնա» ակումբի և Կատարի հավաքականի դարբասապահ։


== Գործունեություն ==


=== Ակումբային ===
Դանիել Շարիչը Բանյա Լուկայի «Բորաց» ակումբի սան է։ Այնուհետև 2 տարի անցկացրել է Բելգրադի «Ցրվենա Զվևզդա» ակումբում, որտեղ բարելավում է մակարդակը։ 1999 թվականին Շարիչը դարձել է Բաչկա Պալանկայի «Սինտելոն» ակումբի խաղացող, որտեղ ևս մնացել է 2 տարի։ Մայրաքաղաքային ակումբի կազմում Շարիչը երկու անգամ դարձել է երկրի չեմպիոն և երկու անգամ էլ նվաճել է ազգային գավաթը։ Երկրի ևս մեկ գավաթ նա նվաճել է նաև «Սինտելոնի» կազմում։
2003 թվականին Շարիչը տեղափոխվել է Իսպանիա, որտեղ նրա առաջին ակումբը եղավ Սանտանդերի «Տեկա Կանտաբրիան» ակումբը։ Հետագայում խաղացել է «Ալկոբենդաս», «Ադեմար Լեոն» և «Պորտլենդ Սան Անտոնիո» ակումբներում, մինչև 2009-ին կտեղափոխվեր «Բարսելոնա»։ Կատալոնական ակումբի կազմում նա չորս անգամ դարձել է Իսպանիայի չեմպիոն, նվաճել է բազմաթիվ ազգային գավաթներ, նաև երկու անգամ՝ 2010/11 և 2014/15 մրցաշրջաններում Հանդբոլի չեմպիոնների գավաթի մրցանակակիր է։


=== Հավաքականի կազմում ===
Սերբիայի և Չեռնոգորիայի հավաքանի կազմում Շարիչն անցկացրել է 50 հանդիպում, 2006 թվականի Եվրոպայի առաջնության ժամանակ եղել է պահուստային դարպասպահ։ Ավելի ուշ նա կարճ ժամանակ պաշտպանել է Բոսնիայի և Հերցեգովինայի հավաքականի դարպասը՝ կազմում անցկացնելով 7 հանդիպում։
2014 թվականի վերջին Շարիչը դարձել է Կատարի հանդբոլի հավաքականի խաղացող։ Թիմի կազմում, որտեղ նրա հետ կային բալկանյան ծագմամբ այլ խաղացողներ ևս, նա նվաճեց 2015 թվականի Աշխարհի առաջնության արծաթե մեդալ, որն անցկացվում էր Կատարում։ Շարիչը առաջնության լավագույն դարպասապահների ցանկում 5-րդն էր։


== Նվաճումներ ==


=== Ակումբ ===
Ցրվենա ԶվևզդաՍերբիայի առաջին լիգա (2006–07, 2007–08)
Սերբիայի գավաթ (2006–07, 2007–08)ՍինտելոնՍերբիայի գավաթԲարսելոնաԵվրոպայի չեմպիոնների լիգա (2010–11,2014-2015)
Իսպանիայի լիգա (2010–11, 2011–12, 2012–13, 2013–14)
Լիգայի գավաթ (2009–10, 2011–12, 2012–13, 2013–14)
Իսպանիայի սուպերգավաթ (2008–09, 2009–10, 2012–13, 2013–14)
Իսպանիայի գավաթ (2009–10, 2013–14)


== Ծանոթագրություններ ==


== Արտաքին հղումներ ==
Խաղացողի անձնագիր (անգլ.)
Խաղացողի անձնագիրը «Բարսելոնայի» կայքէջում (անգլ.)
Հենրիկ Մելիքյան

Անվան այլ կիրառումների համար տե՛ս՝ Մելիքյան (այլ կիրառումներ)Հենրիկ Սասունիկի Մելիքյան (1926, հունվարի 5, գ․ Մարալիկ (ՀՀ Շիրակի մարզ) - 2004), հայ խորհրդային պատմաբան։ Պատմական գիտությունների դոկտոր (1972 թվական), պրոֆեսոր (1973 թվական)։ 


== Կենսագրություն ==
Ավարտել է Երևանի համալսարանի պատմության ֆակուլտետը (1948 թվական)։ 1948-1949 թվականներին աշխատել է ՀԼԿԵՄ Կենտկոմի ապարատում։ 1949-1971 թվականներին դասախոսել է Երևանի համալսարանում և Կոմիտասի անվան կոնսերվատորիայում, 1969-1971 թվականներին եղել է ՀԿԿ Երևանի քաղկոմի գիտության և ուսումնական հաստատությունների բաժնի վարիչ, 1971-1980 թվականներին՝ Խաչատուր Աբովյանի անվան հայկական մանկավարժական ինստիտուտի գիտական աշխատանքների գծով պրոռեկտորը։ 1980 թվականից եղել է ՄԼԻ-ում ավագ գիտաշխատող։ Զբաղվել է Հայաստանի և Անդրկովկասի բոլշևիկյան կազմակերպությունների ու հեղափոխական շարժումների պատմության հարցերով։


== Անդամակցություն ==
Հումանիտար գիտությունների միջազգային ակադեմիայի անդամ (Մոսկվա, 1998)


== Պարգևներ ==
Պարգևատրվել է «Պատվո» շքանշանով։


== Երկեր ==
Октябрьская революция и Кавказская Армия, Ереван : Айастан, 1989 . 426 с.
Սոցիալիստական հեղափոխության ուղիներում, Երևան։ Հայաստան, 1984, 310 էջ։
Հոկտեմբերյան հեղափոխությունը և կովկասյան բանակը, Երևան։ Հայաստան, 1970, 616 էջ։
Ազնվության մասին, Երևան։ Հայպետհրատ, 1963, 93 էջ։
Մարքսիստական կազմակերպությունները և ռևոլյուցիոն շարժումները Լոռում, Երևան։ Հայպետհրատ, 1957, 230 էջ։
Հեղափոխական շարժումները կովկասյան բանակում, Երևան։ Հայաստան, 1975, 354 էջ։


== Ծանոթագրություններ ==
Միլովիդովկա (գյուղ, Սումիի շրջան)

Անվան այլ կիրառումների համար տե՛ս՝ ՄիլովիդովկաՄիլովիդովկա (ուկրաիներեն՝ Миловидівка), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Միլովիդովկա գյուղում բնակվում էր 155 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքրասիական տրիտոն

Փոքրասիական տրիտոն  (Triturus vittatus), պոչավոր երկկենցաղների կարգի սալամանդրների ընտանիքի մողես, որը գրանցված է ՀՀ Կարմիր գրքում։ Տարբեր գիտնականների կողմից դասվում է Triturus կամ Omma-totriton ցեղերին։


== Ընդհանուր բնութագիր ==


=== Արտաքին կառուցվածք ===
Մարմնի երկարությունը 1,5-8,8 սմ է, պոչը՝ գրեթե նույն երկարության։ Էգերը գորշավուն են, մեջքի երկայնքով հաճախ ունենում են մուգ գույնի կետիկներ։ Ողնաշարի ուղղությամբ ձգվում է լայն, շեկ զոլ։ Արուների մեջքի գորշադեղնավուն, բրոնզագույն երանգով ընդհանուր գունավորման վրա կա սև խալերից կազմված նախշ։ Պարանոցի, վերջույթների և պոչի խալերն ավելի խոշոր են։ Ներքևի 2 եզրային շարքերի խալերը միանալով՝ ձևավորում են զուգահեռ երկայնակի սև զոլեր, որոնց արանքում կա սպիտակ զոլ։ Հարսանեկան շրջանում արուների մեջքի վրա ձևավորվում է բարձր, մարմնի երկարության 1/4-ին հասնող, խիստ կտրտված կատարանման լողաթաղանթ, որը կազմված է 15 ատամիկներից։ Պոչի ստորին մակերեսով ձգվում է սղոցաձև լողաթաղանթ (կատար)։ Մեջքային կատարի յուրաքանչյուր ատամիկ կրում է երկայնակի սև զոլ։ Այս շրջանում արուների պոչի ստորին մասը ձեռք է բերում թանաքագույն երանգ։ Կոկորդը և գլխի ստորին մասը սպիտակ են՝ սև բծերով։ Էգերի մեջքային կատարը բացակայում է։ 2 սեռերի որովայնը սպիտակավունից վառ նարնջագույն է, աչքի բիբը՝ ոսկեգույն, վերին և ստորին մասերում կա մեկական սև բիծ։


=== Կենսակերպ ===
Վարում է գլխավորապես մթնշաղային ու գիշերային կենսակերպ։ Սնվում է հիմնականում մանր անողնաշարավորներով։ Ձմեռում է ցամաքում՝ աշնան վերջից գարնան սկիզբը։ Զուգավորումը տեղի է ունենում գարնանը։ Բեղմնավորումը ներքին է. էգը հավաքում է սպերմատոֆորը արուի հետ անմիջական հպման ընթացքում։ Էգը ձվերը կպցնում է տերևներին կամ ստորջրյա այլ առարկաների։ Թրթուրը ծնվում է ձվադրումից 12-30 օր հետո։ Կերպարանափոխությունը տեղի է ունենում ամռան վերջից աշնան սկիզբը։ Հայտնի են թրթուրների ձմեռման դեպքեր և կերպարանափոխված (ևեոտենիկ) ձև։ Օգտակար է. ոչնչացնում է վնասատու փափկամարմիններին ու միջատներին։


== Տարածվածություն ==
Տարածված են Իսրայելում, Լիբանանում, Սիրիայում, Փոքր Ասիայում, Արևմտյան Կովկասում։


=== Տարածվածությունը Հայաստանում ===
ՀՀ-ում հայտնի է միայն Լոռու մարզում՝ Ախթալա, Օձուն և Դսեղ գյուղերի շրջակայքում։ Բնակվում է հոսող ու կանգուն ջրավազաններում և ափամերձ վայրերում՝ ծովի մակարդակից 900-1200 մ բարձրության վրա։
ՀՀ-ում որսվում է մեծ քանակներով, ինչի հետևանքով կարող է անհետանալ։ Հաճախ խնամվում է անազատ պայմաններում՝ որպես գեղազարդիչ տեսակ։


== Պահպանություն ==
Հայտնի են տեղային ռելիկտային պոպուլյացիաներ Հայաստանի հյուսիսում։ ԲՊՄՄ Կարմիր ցուցակի չափորոշիչներով գնահատվում որպես կրիտիկական վիճակում գտնվող տեսակ։
Թվաքանակը բնության մեջ կազմում է 1500–1800 առանձնյակ։
Թվաքանակի վրա բացասականորեն են ազդում անտառահատումները, մանր ջրավազանների ոչնչացումը և անասունների գերարածեցումը։ Պոպուլյացիային սպառնացող վտանգներից է զանգվածային ապօրինի որսը՝ տրիտոններին տերարիումների սիրահարներին վաճառելու նպատակով։
Գրանցված է Բեռնի կոնվենցիայի II հավելվածում


== Ծանոթագրություններ ==
Ուկանավա

Ուկանավա (վրաց.՝ უკანავა), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 360 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմել է 112 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Պրիպյատ (գետ)

Անվան այլ կիրառումների համար տե՛ս՝ Պրիպյատ (այլ կիրառումներ)Պրիպյատ (ուկրաիներեն՝ Прип'ять, բելառուսերեն՝ Прыпяць), գետ Բելառուսում և Ուկրաինայում, Դնեպրի աջ վտակը։ Երկարությունը 775 կմ է (դրա մեծագույն մասը գետը հոսում է Բելառուսի տարածքով),  ավազանը՝  114․3 հզ. կմ²։ Դնեպրի ամենամեծ աջակաղմյան վտակն է երկարության, ջրառատության և ջրավազանի մակերեսի տեսակետներից։ Թափվում է Կիևի ջրամբարը։


== Աշխարհագրություն ==
Սկիզբ է առնում Կովել քաղաքի մոտից, հոսում Պոլեսիեով, թափվում Կիևյան ջրամբարը։ Խոշոր վտակներն են Ստոխոդը, Ստիրը, Գորինը, Ուբորտը, Ուժը, Յասելդան, Լանը, Սլուչը, Պտիչը։ Սնումը խառն է (հիմնականում ձնային)։ Վարարում է մարտի սկզբներին։
Ջրի միջին ծախսը գետաբերանում 460 մ³/վրկ է, առավելագույնը՝ մոտ 6000մ³/վրկ։ Սառցակալում է դեկտեմբերի կեսերին, սառցագերծվում՝ մարտի վերջերին։
Գետի լայնությունը վերին հոսանքում հասնում է մինչև 40, միջին հասանքներում՝ 50—70, ստորինում՝ 100 — առավելապես 250 մետրի, իսկ Կիևի ջրամբար մուտք գործելիս՝ 4—5 կիլոմետրի։ Հունի հատակը ավազային է և ավազճմային։ Գետի թեքությունը 0,08 մ/կմ է։
Պրիպյատը նավարկելի է գետաբերանից վեր մինչև 591 կմ։ Գետով լաստառաքում է իրականացվում։ Զարգացած է նաև ձկնորսությունը։
Պրիպյատը Դնեպր—Բուգյան ջրանցքով կապված է Բուգի, Դնեպր- Նեմանի ջրանցքով և Շարա գետով՝ Նեմանի հետ։ Նավարկելի է մինչև Ստոխոդի գետաբերանը։ Պրիպյատի ափերին են Պինսկ, Պետրիկով, Մոգիր, Նարովլյա, Չեռնոբիլ քաղաքները։
Գետի ափերին գտնվող ամենախոշոր քաղաքը Մոզիրն է, երկրորդը՝ Պինսկը։ Մյուս քաղաքներից, Չեռնոբիլի ատոմային էլեկտրակայանի 1986 թվականի աղետալի վթարից հետո, հանրաճանաչ են դարձել հատկապես Չեռնոբիլ և Պրիպյատ քաղաքները, որոնք վերածվել են աղետի գոտու։
Քանի որ Պրիպյատի ջրահավաք տարածքները ախտահարված են ռադիոնուկլիդներով, և հատկապես՝ Չեռնոբիլի ԱԷԿ-ի օտարման գոտու սահմաններում, ուստի հենց այդ գետն է համարվում Կիևի ջրամբար ռադիոնուկլիդներ հասցնող գլխավոր աղբյուրը։ Այդ փաստը հաստատվել է նաև գիտական ուսումնասիրությունների արդյունքում ձեռք բերված տվյալներով։


== Պատկերասրահ ==

		
		
		


== Գրականություն ==
Тутковский П. А., (1890–1907)։ «Припять»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 
Кокорев Ю. М. По рекам и озёрам Белоруссии. — Изд. 2-е, доп. — М.: Физкультура и спорт, 1975. — 136 с. — (По родным просторам). — 40 000 экз. (1-е издание — 1966)
Александр Цинкаловский[uk] Старая Волынь и Волынское Полесье. Краеведческий словарь - от древнейших времен до 1914 года. — Виннипег: Общество «Волынь», 1986. — Т. 2.(ուկր.)
Географическая энциклопедия Украины: в 3-х томах / О. М. Маринич (отв. ред.). — К.: «Украинская энциклопедия» им. М. П. Бажана, 1989.(ուկր.)


== Ծանոթագրություններ ==


== Արտաքին հղումներ ==
Припять հոդվածը Սովետական մեծ հանրագիտարանում 
«Совместная программа по управлению реками. Итоговый Отчёт: Бассейн реки Припять»։ www.jointrivers.org  (չաշխատող հղում) (Февраль 2004)
Քեդել

Քեդել (վրաց.՝ ქედელი), գյուղ Վրաստանում։ Գտնվում է Կախեթի մարզի Սիղնաղի շրջանում։


== Տարածք ==
Կենտրոնի բարձրությունը 680 մետր է։ Գյուղը զբաղեցնում է 2 կմ² տարածք։


== Աղբյուրներ ==
Վրացական սովետական հանրագիտարան, ტ. 2, გვ. 441, თბ., 1977 թվական.


== Ծանոթագրություններ ==
Կաբանովկա (Չարիշի վտակ)

Կաբանովկա (ռուս.՝ Кабановка), գետ Ռուսաստանում, հոսում է Նախասիբիրյան շրջանում, Ալթայի Հանրապետությունում։ Գետաբերանը տեղակայված է Սուենգա գետի ձախ ափով՝ 114 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 13010200312115100010170
Հիդրոլոգիական ուսումնասիրությունների կոդը - 115101017
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գաթա

Գաթա, հայկական ազգային հրուշակեղեն, որը տարածում ունի ինչպես Հայաստանում, այնպես էլ հայկական սփյուռքում։ Այս ճարպային խմորեղենը, ի դեմս այլ հայկական և վրացական ուտելիքների, Վրաստանի ադրբեջանցիների շնորհիվ տարածում է գտել նաև ժամանակակից Ադրբեջանում ։ Պատահական չէ, որ ադրբեջանական խոհանոցում առկա չորս տարատեսակներից (Բաքվի, Ղարաբաղի, Գանձակի, Նախիջևանի) երեքը կոչված են հայկական տարածքների անուններով։


== Ստուգաբանություն և ծագում ==
Առաջին անգամ այն հիշատակել են հայ առակագիր և քարոզիչ Վարդան Այգեկցին «Խոզը և գաթան» առակում։ Անվան ստուգաբանությունը անհայտ է։ Նմանությունը ֆրանսերեն gateau բառի հետ ամենայն հավանականությամբ պատահական է։ Որպես հնարավոր ստուգաբանություն առաջարկվել է հայկական կաթը, սակայն ակադեմիկոս Հրաչյա Աճառյանը իր աշխատություններում այս վարկածը հերքել է։
Հին ժամանակներում հայերը գաթան թխում էին թոնրի մեջ։ Լավաշի մեծ քանակների թխման գործընթացից հետո տաք վառարանը օգտագործվում էր այլ ուտեստների և քաղցրավենիքների համար։ Խմորը բաղկացած է կարագից, ալյուրից և մածնից, իսկ լցոնումը (խորիզ) բաղկացած է կարագից և շաքարից, երբեմն ավելացնելով ընկույզ։


== Տարածաշրջանային տեսակներ ==

Հայաստանում գաթայի շատ տարբերակներ կան։ Հաճախ քաղաքները կամ մարզերը ունեն իրենց սեփական տարբերակը։ Հանդիպում է տարբեր ձևերով ու չափսերով։ Նախկինում գաթան թխում էին թոնրի մեջ, բայց հիմա թխում են նաև վառարաններում։ Քաղցրավենիքը գործածական է տոներին (Բարեկենդան), հանդիսությունների ժամանակ և այլն։ Բարեկենդանը նշվում է ձմռան վերջին կամ վաղ գարնանը։ Ընտանեկան մեծ գաթան պարունակում էր նաև փոքրիկ մետաղադրամ։ Այն հավասարապես բաժանում էին ընտանիքի անդամների միջև. ի դեպ, այդպիսիք էին նաև շները և կատուները։ Մետաղադրամը ստացած անձի համար տարին հաջող ընթացք էր ունենալու։ Այսօր գաթան գործածական է առօրյա կյանքում, հաճախ մատուցվում է թեյի կամ սուրճի հետ։ Գաթան թխվում է ինչպես կլոր տարբերակով, այնպես էլ հատիկներով․ Խմորը լայն բացվում է, ամբողջ տարածքով շաղ է տրվում խորիզը, այնուհետև գլանաձև ոլորվում է և դանակով, գեղեցկության համար նաև զոլավոր դանակով շեղակի կտրատվում է գլանակը վերածելով գեղեցիկ գաթայի կտորների։ Գաթայի վրա փայլն ապահովելու համար ձվի դեղնուց է քսվում կաթի հետ խառնած, կամ մուգ սև թեյի թուրմ։


== Տես նաև ==
Նազուկ


== Ծանոթագրություններ ==
Լոկտևկա

Լոկտևկա  (ռուս.՝ Локтевка), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Չարիշ գետի ափին։ Գետի երկարությունը՝ 111 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 13010200312115100009938
Հիդրոլոգիական ուսումնասիրությունների կոդը -  103002613
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կասաս դել Պուերտո

Կասաս դել Պուերտո (իսպ.՝ Casas del Puerto), բնակավայր և մունիցիպալիտետ Իսպանիայի Կաստիլյա և Լեոն ինքնավար համայնքի Ավիլա պրովինցիայի Էլ Բառկո դե Ավիլա Պեդրահիտա շրջանում։ Զբաղեցնում է 22,14 քառակուսի կիլոմետր տարածք։ Բնակչությունը՝ 115 մարդ (2010 թվականի տվյալներով)։ Հեռավորությունը երկրի մայրաքաղաք Մադրիդից մոտավորապես 130 կիլոմետր է, պրովինցիայի վարչական կենտրոն Ավիլայից՝ 47 կիլոմետր։ Ծովի մակերևույթից բարձրությունը 1174 մետր է։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==


== Արտաքին հղումներ ==
պաշտոնական կայք
Կոֆի Ավունոր

Կոֆի Ավունոր (անգլ.՝ Kofi Awoonor, մարտի 13, 1935(1935-03-13)[…], Ոսկե Ափ, Միացյալ Թագավորություն և Վետա, Volta Region, Գանա - սեպտեմբերի 21, 2013(2013-09-21)[…], Նայրոբի, Քենիա), գանացի անգլալեզու բանաստեղծ և քաղաքական գործիչ։


== Կենսագրություն ==
Ծնվել է Վետա (անգլ.՝ Wheta) քաղաքում՝ Կետա քաղաքի մոտ։ Բարձրագույն կրթություն է ստացել Գանայի պետական համալսարանում։ 1963 թվականին ստացել է բակալավրի կոչում։ 1964 թվականին տպագրել է իր առաջին ստեղծագործական ժողովածուն՝ Rediscovery and Other Poems-ը։
«Ride Me, Memory» գրքում (1973) օգտագործել է գանայական ավանդական բանաստեղծական ձևեր։
1990-1994 թվականներին եղել է ՄԱԿ-ի ներկայացուցիչ։


== Ստեղծագործություններ ==
Բանաստեղծությունների ժողովածուներ

«Rediscovery and Other Poems» (1964)
«Night of My Blood» (1971)
«The House by the Sea» (1978)Թարգմանություններ էվե ժողովրդի բանահյուսությունից

«Guardians of the Sacred Word» (Էնուգու, 1974)
«Fire in the Valley» (Էնուգու, 1981)Գիտական աշխատություններ

«The Breast of the Earth: A Survey of the History, Culture, and Literature of Africa South of the Sahara» (1975)
«Ghana: A Political History from Pre-European to Modern Times» (1990)


== Ծանոթագրություններ ==


== Գրականություն ==
М.: Худож. лит., 1973. С. 105—109, 630—631.
Simon Gikandi. Awoonor, Kofi // Encyclopedia of African literature. Routledge, 2003. P. 57-58
Encyclopedia of African History and Culture. Facts on File, 2005. In 5 vol. Vol. 5. P. 37


== Արտաքին հղումներ ==
Հայնտի աֆրիկացի բանաստեղծ Կոֆի Ավունորը մահացել է Նայրոբիի վրա հարձակման ժամանակ
spu.in.ua Archived 2014-03-05 at the Wayback Machine.
1578

1578 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1578 թվականն է, 
XVI դարի 78-րդ տարին։


== Դեպքեր ==


== Ծնունդներ ==


== Մահեր ==
Կաբաղթափա

Կաբաղթափա, գյուղ Արևմտյան Հայաստանում, Կիլիկիայի Ադանայի նահանգում կամ Հալեպի նահանգում, Մարաշի գավառի Զեյթունի գավառակում։ Գտնվում էր Զեյթունից 40-45 կմ հարավ֊արևելք։


== Բնակչություն ==
Հնում եղել է հայաբնակ։ 1870֊ական թվականներին ուներ 480 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(1098) Հակոնե

(1098) Հակոնե (անգլ.՝ Hakone), աստերոիդ աստերոիդների հիմնական գոտում։ Հայտնաբերվել է 1928 թվականի սեպտեմբերի 5-ին Օկուրո Օիկավայի կողմից Տոկիոյում։
Միջին հեռավորությունը Արեգակից կազմում է 2,688078 ա. մ., առավելագույնը մոտենում է 2,3691 ա. մ. հեռավորության վրա և հեռանում 3,0071 ա. մ.։ Արեգակի շուրջ մեկ ամբողջական պտույտ է կատարում 1609,76 երկրային օրվա ընթացքում, իր ուղեծրով շարժվելով միջինում 0,223636 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1098) Հակոնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիա Թերեզա Կաստիլյո

Մարիա Թերեզա Կաստիլյո (իսպ.՝ María Teresa Castillo, հոկտեմբերի 15, 1908(1908-10-15), Cúa, Municipio Urdaneta, Արագուա, Վենեսուելա - հունիսի 22, 2012(2012-06-22), Կարակաս, Վենեսուելա), վենեսուելացի լրագրող, քաղաքական գործիչ, ակտիվիստ, մարդու իրավունքների համար պայքարող ակտիվիստ, մշակութային ձեռնարկատեր։ Մշակութային առաջատար Կարակաս գիտական ակումբի (Caracas Athenaeum) հիմնադիր։ 1958-2012 թվականներին եղել է Կարակաս գիտական ակումբի նախագահը։ Լինելով մարդու իրավունքների ջատագով՝ Մարիա Թերեզա Կաստիլյոն կարևոր դեր է խաղացել Amnesty International-ի Վենեսուելայի մասնաճյուղի ձևավորման գործում 1978 թվականին։


== Կենսագրություն ==
Մարիա Թերեզա Կաստիլյոն ծնվել է 1908 թվականի հոկտեմբերի 15-ին Վենեսուելայի Միրանդա նահանգի Կուա քաղաքի «Բագրե» ասիենդայում։ Ավարտել է Վենեսուելայի կենտրոնական համալսարանի սոցիալական հեռահաղորդակցման դպրոցը։
1934 թվականին գաղթել է Նյու Յորք, գործարանում աշխատել է որպես դերձակ, սակայն այդ երկրում մնալու նրա ջանքերն ապարդյուն են անցել, քանի որ սինդիկացվել է որպես հեղափոխական։ 1935 թվականի փետրվարին վերադարձել է հայրենիք։
1989 թվականին ընտրվել է որպես Վենեսուելայի պատգամավորների պալատի (ազգային օրենսդիր ստորին պալատ) անդամ։ Պատգամավորության տարիներին եղել է Պալատի մշակութային հարցերի մշտական հանձնաժողովի նախագահը։ Պաշտոնավարման ընթացքում եղել է նաև տարածաշրջանային զարգացման կոմիտեի անդամ։
Մահացել է Կարակասում 2012 թվականի հունիսի 22-ին 103 տարեկան հասակում։


== Ընտանիք ==
1946 թվականին Կաստիլյոն ամուսնացել է լրագրող Միգել Օտերո Սիլվայի հետ։ Ունեցել են երկու երեխա՝ Միգել Էնրիկե Օտերոն (Կարակասի «El Nacional» ամսագրի խմբագիր) և Մարիանան։


== Հիշատակ ==
Տառագոնայի կատալոնյան Սալոու քաղաք/մունիցիպալիտետի փողոցներից մեկը կոչվում է Մարիա Թերեզա Կաստիլյոյի անունով։


== Մատենագիտություն ==
Cuenca de Herrera, Gloria (1998). La enseñanza de la comunicación y el periodismo en Venezuela. CDCH UCV.
Salcedo-Bastardo, José Luis (1982). Historia fundamental de Venezuela. Universidad Central de Venezuela.
Molina, Yohanna; Delgado Flores, Carlos (2008). Trincheras de papel: el periodismo venezolano del siglo XX. Universidad Católica.
Ramón Vaello, Yolanda (1985). La mujer en la vida nacional y en la prensa.
Sosa, Abascal (1995). Rómulo Betancourt y el Partido del Pueblo, 1937-1941. Universidad Católica.
Arráiz Lucca, Rafael; Uslar Pietri, Arturo (2003). Venezuela en terapia intensiva. Alfa.
Pacheco, Carlos; Barrera Linares, Luis; González Stephan, Beatriz (2006). Nación y literatura: itinerarios de la palabra escrita en la cultura venezolana. Equinoccio.


== Ծանոթագրություններ ==


== Արտաքին հղումներ ==
Մարիա Թերեզա Կաստիլյո
Հարցազրույց Մարիա Թերեզա Կաստիլյոյի հետ
Interview with Maria Teresa Castillo by César Cortez in www.docuven.org.ve. Archived 2014-12-22 at the Wayback Machine.
Լը Կարդոնուա

Լը Կարդոնուա (ֆր.՝ Le Cardonnois), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 75 մարդ, բնակչության խտությունը` 31.65 մարդ/կմ²։ Բնակավայրը զբաղեցնում է 2.37 կմ² տարածք։


== Աշխարհագրություն ==
Գտնվում է Փարիզ քաղաքից 90 կմ հյուսիս, Ամյեն քաղաքից 33 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 65 աշխատունակ (15-64 տարեկան)  բնակիչ, որոնցից ակտիվ էին 51-ը, իսկ ոչ ակտիվները` 14։ Ակտիվության ցուցանիշը կազմում է 78,5 %։ 51 աշխատունակ մարդկանցից աշխատել է 48 անձ (26 տղամարդ և 22 կին)։ Գործազուրկ են եղել 3 անձ (1 տղամարդ և 2 կին)։ 14 անաշխատունակներից 6-ը եղել են աշակերտներ կամ ուսանողներ, 3-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(1328) Դեվոտա

(1328) Դեվոտա (անգլ.՝ Devota), աստերոիդ աստերոիդների գոտու արտաքին մասում։ Հայտնաբերվել է 1925 թվականի հոկտեմբերի 21-ին Վենիամին Ժեխովսկու կողմից Ալժիրում։
Միջին հեռավորությունը Արեգակից կազմում է 3,500369 ա. մ., առավելագույնը մոտենում է 3,0237 ա. մ. հեռավորության վրա և հեռանում 3,977 ա. մ., իսկ Երկրի ուղեծրին Դեվոտա աստերոիդը նվազագույնը մոտենում է 2,0308 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2392,04 երկրային օրվա ընթացքում, իր ուղեծրով շարժվելով միջինում 0,150499 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1328) Դեվոտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեն Դեզիրե

Սեն Դեզիրե (ֆր.՝ Saint-Désiré), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Յուրել կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03225։


== Բնակչություն ==
Համայնքի բնակչությունը 2008 թվականին կազմում էր 470 մարդ։


== Տնտեսություն ==
2007 թվականի տվյալներով 275 աշխատունակ տարիքի մարդկանցից (15-64 տարեկան) 187-ը տնտեսապես ակտիվ էին, 88-ը անգործունակ (ակտիվության ցուցանիշը 68,0 %, 1999 թվականին եղել է՝ 67,8 %)։ 187 աշխատունակ բնակիչներից 170-ը աշխատում էին (95 տղամարդ և 75 կին), անաշխատանք էին 17-ը (6 տղամարդ և 11 կին)։ 88 անգործունակ մարդկանցից 18-ը աշակերտներ կամ ուսանողներ են, 45-ը թոշակառու, 25-ը անաշխատունակ էին այլ պատճառներով։


== Տեսարժան վայրեր ==
Սեն Դեզիրե մենաստան-եկեղեցի (XI—XII դարեր)
Սեն Դեզիրե ծխական նախկին եկեղեցի
Մուսսե նախկին ծխական եկեղեցի
Սեն Դեզիրե եկեղեցու դամբարան (VI դար)
Սենտ Ագատ ժամատուն
Բյուսեր լը Նոնեն աբբայություն
Հռոմեական վիլլա
Նախկին կայարան (XIX դարի սկիզբ)


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Դեզիրե» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-4 
«Սեն Դեզիրե» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2012-12-31
Աստերոիդների ցանկ (31301-31400)

Աստերոիդների ցանկ (31201-31300)  • Աստերոիդների ցանկ  • Աստերոիդների ցանկ (31401-31500)
 Աստերոիդների ցանկ (31201-31300)  • Աստերոիդների ցանկ  • Աստերոիդների ցանկ (31401-31500)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Սենտ Չառլզ շրջան (Լուիզիանա)

Անվան այլ կիրառումների համար տե՛ս՝ Սենտ Չառլզ շրջան (այլ կիրառումներ)Սենտ Չառլզ շրջան (անգլ.՝ Saint Charles Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.062 կմ² է, բնակչությունը՝ 52.780 մարդ (2010 թ. տվյալներով)։ Շրջկենտրոնն է Հանվիլ բնակավայրը։ Կազմավորվել է 1807 թ.։
Belle

«Belle» («Գեղեցկուհի»), երգ «Փարիզի Աստվածամոր տաճարը» մյուզիքլից, կատարում են Գարուն, Դանիել Լավուան և Պատրիկ Ֆիորին։ Երգը որպես սինգլ թողարկվել է 1998 թվականին, և ունեցել մեծ հաջողություն, երկար ժամանակ եղել է հիթ Ֆրանսիայում և Բելգիայում, ճանաչվել է նաև հիսունամյակի լավագույն երգ։


== Երգի պատմություն ==

Ինչպես մյուզիքլի մնացած երգերը, «Բելը» ևս գրվել է կանադացի լիբրետիստ, «Սթարմանիա» ռոք օպերայի հեղինակ Լյուկ Պլոմոնդոնը։ Երաժշտությունը գրել է կոմպոզիտոր Ռիկարդո Կոսիանտեն։ «Բելը» ռոմանտիկ ստեղծագործություն է, որտեղ Քվազիմոդոն (Գարու), Ֆրոլոն (Դանիել Լավուան) և Ֆեբը (Պատրիկ Ֆիորին) սեր են խոստովանում Էսմերալդային (Էլեն Սեգարա)։ Առաջին երեք քառյակը նրանք հերթականությամբ են կատարում, իսկ վերջինը՝ միասին։
Երգի ընթացքում հաճախ փոփոխվում է տոնայնությունը։ Առաջին քառյակը սկսվում է ռե մինորով, մեջտեղում մեկ ու կես տոն իջնում՝ մինչև սի մինոր։ Երկրորդ քառյակը մեկ ու կես տոն բարձր է առաջինից, սկսվում է ֆա մինորով և ավարտվում ռե մինորով։ Երրորդ քառյակը ևս մեկ ու կես տոն բարձրանում է, այսինքն՝ լա-բեմոլ մինորում և ֆա մինորում։ Վերջին քառյակը կրկնում է նախորդի երկրորդ մասը՝ մնալով ֆա մինորում։
Մյուզիքլը ստեղծվել է Վիկտոր Հյուգոյի «Փարիզի Աստվածամոր տաճարը» վեպի հիման վրա։ 8-րդ գրքի 6-րդ մասում՝ «Երեք տղամարդկային սիրտ՝ առանձին ստեղծված», այդ երեք հերոսները տեսնում են Էսմերալդային, որը դատապարտվել էր մահապատժի։ Ֆեբը իր ընտրյալի՝ Ֆլյոր դե Լիսի (Ժյուլի Զենատտի) հետ մնում է մի կողմում։ Ֆրոլոն Էսմերալդային ազատություն է առաջարկում՝ պայմանով, որ վերջինս դառնա իր կինը։ Եվ վերջապես Քվազիմոդոն փրկում է Էսմերալդային։
Գոյություն ունի նաև երգի անգլերեն տարբերակը, որը կատարում են Գարուն, Դանիել Լավուան և Սթիվ Բալզամոն։ Դեբյուտ լինելուց ի վեր պրոֆեսիոնալ ներկայացվել է Բելգիայում, Կանադայում, Չինաստանում, Ֆրանսիայում, Իտալիայում, Ճապոնիայում, Լյուքսեմբուրգում, Ռուսաստանում, Սինգապուրում, Հարավային Կորեայում, Շվեյցարիայում, Իսպանիայում, Թայվանում, Թուրքիայում, Միացյալ Թագավորությունում և Ամերիկայի Միացյալ Նահանգներում։ Թարգմանվել է ավելի քան 8 լեզվով (անգլերեն, իսպաներեն, իտալերեն, ռուսերեն, կորեերեն, ֆլամանդերեն և լեհերեն)։ Հայերեն քավեր տարբերակը թարգմանել է Տիգրան Նաղդալյանը, կատարում են Հայկոն, Ֆորշը, և Միքայել Պողոսյանը։


== Հայտնիություն ==


=== Ֆրանիսիայում ===
«Բել» երգը 60 շաբաթ գրավել է առաջին տեղը SNEP-ի թոփ 100 ամենավաճառվող երգերի ցանկում, որին հաջորդել է «AaRON» խմբի «U-Turn (Lili)» երգը՝ մնալով 61 շաբաթ։
1999 թվականին «Բելը» ճանաչվել է Տարվա լավագույն երգ։
«Բելը» համարվում է 1990-ականների ամենավաճառված երգը և Ֆրանսիայի բոլոր ժամանակների երրորդ բեսթսելլերը, որը վաճառվել է  2 221 000 օրինակով։


=== Բելգիայում ===
Բելգիայում «Բելը» 6 շաբաթ Ultratop-ում զբաղեցրել է առաջատար հորիզոնական և ևս 30 շաբաթ գտնվել լավագույն տասնյակում։ Այն մրցաշարային աղյուսակից դուրս է մնացել միայն 44 շաբաթ անց։ Համարվում է տարվա ամենավաճառվող սինգլը։


=== Ռուսաստանում ===
«Բելի» ռուսական տարբերակը կատարում են Վյաչեսլավ Պետկունը, Ալեքսանդր Մարակուլինը և Անտոն Մակարսկին։


== Ծանոթագրություններ ==


== Արտաքին հղումներ ==
http://notre-dame.necom.ru/default.asp
http://propianino.ru/belle-iz-myuzikla-notre-dame-de-paris
https://www.youtube.com/watch?v=35wd50fqacM
Վիրտուալ հանրություն

Վիրտուալ հանրությունը անհատների սոցիալական ցանց է, ովքեր փոխշփվում են հատուկ մեդիայի միջոցով, անտեսելով աշխարհագրական քաղաքական սահմանները հասնելու համատեղ շահույթի կամ նպատակի։
(1077) Կամպանուլա

(1077) Կամպանուլա (անգլ.՝ Campanula), աստերոիդ աստերոիդների հիմնական գոտում։ Հայտնաբերվել է 1926 թվականի հոկտեմբերի 6-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,391564 ա. մ., առավելագույնը մոտենում է 1,9166 ա. մ. հեռավորության վրա և հեռանում 2,8665 ա. մ.։ Արեգակի շուրջ մեկ ամբողջական պտույտ է կատարում 1350,89 երկրային օրվա ընթացքում, իր ուղեծրով շարժվելով միջինում 0,26649 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1077) Կամպանուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բանանալ էկոլոգիական կայան

Բանանալ էկոլոգիական կայան (պորտ.՝ Estação Ecológica de Bananal), էկոլոգիական կայան Բրազիլիայի Սան Պաուլու նահանգում։ 


== Տեղագրություն ==
Բանանալ էկոլոգիական կայանը գտնվում է Սան Պաուլու նահանգի Բանանալ մունիցիպալիտետում։ Ունի 884 հա տարածք։ Այն գտնվում է Սեռա դա Բոկաինայի շրջանում՝ կտրուկ արտահայտված ռելիեֆով։ Բարձրությունները տատանվում են 1200-1900 մետր։ Այն 221,754 հա Բոկաինա Մոզաիկի մի մասն է, որը ստեղծվել է 2006 թվականին։ Այցելուները պետք է թույլտվություն ստանան կայանի ղեկավարությունից, որը որպես խորհրդատու կնշանակի մի աշխատողի։ Կա 300 մետր երկարությամբ արահետ մինչև Սետի Կեդաս ջրվեժի վերջին անկումը, ինչը գեղատեսիլ տեսարժան վայր է։


== Շրջակա միջավայր ==
Կլիման խոնավ մերձարևադարձային է։ Տարվա մեջ երեք ամիս շոգ է։ Տարեկան տեղումների միջին քանակը 1250-1500 մմ է։ Տարեկան միջին ջերմաստիճանը 20-ից 33 °C է։ Առավելագույն միջին ջերմաստիճանը 36-ից մինչև 38 °C է, իսկ նվազագույն միջին ջերմաստիճանը 0-4 °C է։ Էկոլոգիական կայանն ընդգրկում է Ատլանտյան անտառի մնացուկները։ Բուսականությունը ներառում է մշուշոտ անտառը և խիտ լեռնային ու նախալեռնային անտառը։ Բրոմելների երկու նոր տեսակ հայտնաբերվել է միայն կայանում (Neoregelia pontuali և Wittrockia corallina)։


== Պատմություն ==
Բանանալ պետական անտառային արգելոցը ստեղծվել է 1964 թվականի ապրիլի 3-ի 43.193 պետական հրամանագրով՝ անտառը և բուսական ու կենդանական աշխարհը պահպանելու համար։ 1987 թվականի մարտի 12-ին նահանգապետ Անդրե Ֆրանկո Մոնտորոն փոխեց կատեգորիան՝ ստեղծելով Բանանալ էկոլոգիական կայանը։ Կայանը ֆինանսավորվում է Սան Պաուլուի շրջակա միջավայրի քարտուղարության և գերմանական KfW բանկի  համագործակցությամբ։


== Ծանոթագրություններ ==


== Աղբյուրներ ==
 (portuguese) ESEC de Bananal, ISA: Instituto Socioambiental, https://uc.socioambiental.org/uc/582902, վերցված է 2016-09-22 
 (portuguese) Estação Ecológica de Bananal, State of São Paulo, արխիվացված  օրիգինալից 2016-09-23-ին, https://web.archive.org/web/20160923101622/http://www.saopaulo.sp.gov.br/conhecasp/turismo_turismo-ecologico_bananal, վերցված է 2016-09-22 
 (portuguese) Mosaico de Unidades de Conservação da Bocaina - SP e RJ, RBMA, արխիվացված  օրիգինալից 2016-10-11-ին, https://web.archive.org/web/20161011224837/http://www.rbma.org.br/programas/docs_programas/mosaicos_corredores_ecologicos/01_06_20.pdf, վերցված է 2016-09-22
Ցողունային սղոցողներ

Ցողունային սղոցողներ (լատ.՝ Cephidae), Թաղանթաթևավորների կարգի միջատների փոքր ընտանիք։ Ընտանիքի ներկայացուցիչները 7-10 մմ երկարությամբ կլոր գլխով և թելաձև բեղիկներով փոքրիկ միջատներ են։
Իրենց անվանումը ստացել են էգերի ձվադիրի սղոցաձև լինելու պատճառով։
Միջատների թրթուրները տարբերվում են հասուն ձևերից։ Թրթուրները որդանման, բաց դեղնավուն գույնի, կրծքային ոտքերով և փորի վերջում գտնվող փոքր վերջույթով կենդանիներ են։
Բուսակեր միջատներ են։ Շնչառությունը կատարվում է տրախեաների միջոցով։
Բացմացումը կատարվում է թերի եղանակով՝ ձու, թրթուր և ապա հասուն միջատ։ Էգերը ձվադրում են բույսերի ցողունների մեջ կամ թփերի ընձյուղներում՝ ձվադիրի միջոցով հյուսվածքը սղոցելով։


== Դասակարգում ==
Տարածված են Ավստրալիա աշխարհամասի խոնավ մերձարևադարձային անտառներում և Հարավ-արևելյան Ասիայի արևադարձային գոտիներում։ Վերջին տարիներին գտնվել են նաև Մադագասկարում։

Athetocephinae
Athetocephus Benson, 1946
Australcephinae Smith and Schmidt
Australcephus Smith and Schmidt, 2009
Australcephus storeyi
Cephinae
Caenocephus Konow, 1896
Calameuta Konow, 1896
Cephus Latreille, 1802
Characopygus Konow, 1899
Hartigia Schiødte, 1838
Janus Stephens, 1835


== Ծանոթագրություններ ==


== Գրականություն ==
Benson, R.B. (1946). Classification of the Cephidae (Hymenoptera Symphyta). // Transactions of the Royal Entomological Society of London, 96, 89-108.
Smith, D.R. (1988). A synopsis of the sawflies (Hymenoptera: Symphyta) of America south of the United States: Introduction, Xyelidae, Pamphiliidae, Cimbicidae, Diprionidae, Xiphydriidae, Siricidae, Orussidae, Cephidae. // Systematic Entomology, 13, 205—261.
Smith David R. & Stefan Schmidt (2009). A new subfamily, genus and species of Cephidae (Hymenoptera) from Australia // Zootaxa, 2034: 56-60. [1]
Կորրեզ (կանտոն)

Կորրեզ (ֆր.՝ Corrèze), Ֆրանսիայի կանտոն է, գտնվում է Լիմուզան շրջանում։ Կոռեզ դեպարտամենտի կանտոնն է։ Մտնում է Տյուլ օկրուգի մեջ։ Համաձայն 2007 թվականի մարդահամարի կանտոնի բնակչությունը 3448 մարդ էր։Կանտոնի համարը 1908 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Վլադիմիր Դրոզդ

Վլադիմիր Դրոզդ (ուկրաիներեն՝ Дрозд Володимир Григорович, օգոստոսի 25, 1939(1939-08-25), Petrushyn, Չեռնիգովի շրջան, Չեռնիգովի մարզ, Ուկրաինական ԽՍՀ, ԽՍՀՄ - հոկտեմբերի 23, 2003(2003-10-23), Կիև, Ուկրաինա), խորհրդային և ուկրաինացի գրող։ Ուկրաինայի գրողների ազգային միության անդամ 1962 թվականից։ «Կիև» ամսագրի գլխավոր խմբագիր (1983-1985)։


== Կենսագրություն ==
Վլադիմիր Դրոզդը ծնվել է 1939 թվականին Չեռնիգովի շրջանի Պետրուշին գյուղում հողագործի ընտանիքում։ Միջնակարգ դպրոցն ավարտելուց հետո աշխատել է շրջանային թերթում։ 1968 թվականին ավարտել է Կիևի համալսարանի ժուռնալիստիկայի ֆակուլտետը։
1963-1966 թվականներին ծառայել է խորհրդային բանակում։ 1983-1985 թվականներին եղել է «Կիև» (ուկրաիներեն՝ Київ) ամսագրի գլխավոր խմբագիրը։ Գլխավորել է «Литературная сокровищница», Ուկրաինայի գրողների միության Կիևի մասնաճյուղը, եղել է Ուկրաինայի գրողների ազգային միության նախագահի տեղակալը։
Ամուսնացած է եղել բանաստեղծուհի Իրինա Ժիլենկոյի հետ։
Մահացել է 2003 թվականի հոկտեմբերի 23-ին Կիևում։ Թաղված է Բայկովե գերեզմանատանը։


== Ստեղծագործություններ ==
Առանձին հրատարակությամբ լույս են տեսել վեպերի, պատմվածքների ու վիպակների ժողովածուներ։ «Սիրում եմ կապույտ աստղերը» (1962), «Բողբոջ» (1966), «Շեպտալոյի սպիտակ ձին» (1969), «Կյանքի ռիթմը» (1974)։
Վեպեր

«Катастрофа»
«Інна Сіверська, суддя»
«Спектакль»
«Листя землі»Կենսագրական վեպեր

«Ритми життя»
«Дорога до матері»
«Добрая весть»Պատմվածքներ

«Маслини»
«Ирій»
«Три чарівні перлини»Պատմվածքների ժողովածու

«Земля під копитами»Նովելներ

«Сонце»


== Պարգևներ, մրցանակներ ==
Տարաս Շևչենկոյի անվան ՈւԽՍՀ պետական մրցանակ, 1992
Իշխան Յարոսլավ Իմաստունի V աստիճանի շքանշան (1999)
Անդրեյ Գոլովկոյի անվան մրցանակ
Էմելյան և Տատյանա Անատովիչների հիմնադրամի մրցանակ (ԱՄՆ)


== Ծանոթագրություններ ==


== Արտաքին հղումներ ==
Дрозд Володимир Григорович
Կոնի Պոլերս

Կոնի Պոլերս (գերմ.՝ Conny Pohlers, նոյեմբերի 16, 1978(1978-11-16), Հալե, Արևելյան Գերմանիա), գերմանացի ֆուտբոլիստ, որը հանդես է գալիս հարձակվողի դիրքում։ Աշխարհի չեմպիոն, Եվրոպայի չեմպիոն, ամառային Օլիմպիական խաղերի կրկնակի բրոնզե մեդալակիր, կանանց ՈՒԵՖԱ-ի չեմպիոնների լիգայի քառակի հաղթող, ինչպես նաև մրցաշարի լավագույն ռմբարկու ողջ պատմության ընթացքում։


== Կարիերա ==


=== Ակումբային ===
Կոննի Փոլերսը կարիերան սկսել է 1985 թվականին «ՖՍՎ 67 Հալլե» ակումբում։ Պրոֆեսիոնալ կարիերան սկսել է կանանց ֆուտբոլային ակումբ՝ «Տուրբինե»-ում։ Ելույթների ընթացքում փոխվել են մի քանի ակումբներ՝ «Նիդերկիրխեն», «Ատլանտա բիտ», «Ֆրանկֆուրտ», «Վոլֆսբուրգ», «Վաշինգտոն Սպիրիտ»։ Իր ակումբային կարիերայի ընթացքում չորս անգամ հաղթել է ՈՒԵՖԱ-ի Չեմպիոնների լիգայում (2004/05, 2007/08, 2012/13, 2013/14), երեք անգամ՝ Գերմանիայի առաջնություն (2003/04, 2005/06, 2012/13), չորս անգամ՝ Գերմանիայի գավաթ (2003/04, 2004/05, 2005/06, 2012/13)։ 2013/2014 մրցաշրջանից հետո ավարտել է կարիերան։


=== Հավաքականում ===
Գերմանիայի ազգային հավաքականի կազմում նորամուտը նշել էր 2001 թվականի մայիսի 10-ին Իտալիայի դեմ խաղում։ Հավաքականի կազմում դարձել է աշխարհի չեմպիոն (2003), Եվրոպայի չեմպիոն (2005), ամառային Օլիմպիական խաղերի կրկնակի բրոնզե մեդալակիր (2004 և 2008)։


== Ձեռքբերումներ ==


=== Ակումբային ===
ՈւԵՖԱ-ի չեմպիոնների լիգայի հաղթող (4) 2004/05, 2007/08, 2012/13, 2013/14
Գերմանիայի առաջնության հաղթող (3) 2003/04, 2005/06, 2012/13
Գերմանիայի գավաթի հաղթող (4) 2003/04, 2004/05, 2005/06, 2012/13


=== Հավաքականում ===
Աշխարհի առաջնության հաղթող (1) 2003
Եվրոպայի առաջնության հաղթող (1) 2005
Օլիմպիական խաղերի բրոնզե մրցանակակիր (2) 2004, 2008


=== Անհատական ===
Կանանց Բունդեսլիգայի լավագույն ռմբարկուն - 2002, 2006, 2011
ՈՒԵՖԱ-ի չեմպիոնների լիգայի լավագույն ռմբարկուն՝ 48 գոլ


== Ծանոթագրություններ ==


== Արտաքին հղումներ ==
Կայքէջը ՖԻՖԱ-ի էջում Archived 2014-09-22 at the Wayback Machine.
Վիճակագրությունը UEFA.com կայքում
ԿոննԻ Պոլերսի էջը Գերմանիայի ֆուտբոլային միության էջում
Ստեռլինգ շրջան (Տեխաս)

Ստեռլինգ շրջան (անգլ.՝ Sterling County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.391 կմ² է, բնակչությունը՝ 1.393 մարդ (2000 թ. տվյալներով)։ Շրջկենտրոնն է Ստեռլինգ Սիթի բնակավայրը։ Կազմավորվել է 1891 թ.։
Հաջիբեյլի

Հաջիբեյլի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Իլին

Իլին (ռուս.՝ Илин), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Սուպս գետի աջ ափին՝ 26 կմ հեռավորության վրա։ Գետի երկարությունը 12 կմ է, ավազանի տարածքը 22,2 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Կուբան, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001412108100005544
Հիդրոլոգիական ուսումնասիրությունների կոդը - 108100554
Ավազանի կոդը - 06.02.00.014
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սևջուր (գետ, Լոռու մարզ)

Անվան այլ կիրառումների համար տե՛ս՝ Սևջուր (այլ կիրառումներ)Սևջուր, գետ Հայաստանի Լոռու մարզում, գոյանում է Խորգետակ և Չքնաղ գետերի միախառնումից և Ստեփանավան քաղաքի մոտ աջից միախառնվում Ձորագետին։ Երկարությունը 14 կմ է։


== Ծանոթագրություններ ==
Այրուկ

Այրուկ, հայկական արական անուն։ Առաջացել է հայերեն այր՝ «մարդ» բառի փաղաքշական ձևից։


== Գործածություններ ==
Այրուկ, նախարար Սլկունի, որ մասնակցեց Վարդանանց պատերազմին՝ 451 թ։


== Ծանոթագրություններ ==
Ժողովածու (2532)

Ժողովածու (2532), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2532 թվի տակ։ Ձեռագիրը գրվել է 14-րդ դարում։ Ստացողը եղել է Տիրատուրը։ Գրված է թղթի վրա, որը ունի 15.6×11 չափս։ Ձեռագիրը կազմված է 190 թերթից։ Գրված է միասյուն, բոլորգրով։ Կազմը` կաշեպատ տախտակ, աստառը՝ շերտազարդ կտավ։ Հիշատակարան գրչի՝ 105բ, հետագայի՝ 1ա (1797 թվական)։


== Բովանդակություն ==
ՅԱռ որս ճառից Գր. Աստուածաբանի։
Յովհ. Մանդտկունւոյ խրատ։
Գր. Լուսաւորիչ խրատ միանձանց, Յաղագս առաքինութեան։
Յառաջագիտութիւն աբեղացի։
Թուղթ Արասու առ Ամոն։
Վասն Հոգւոյ։
Խրատք հոգևորք վասն երկիւղի աստուծոյ։
Բանք աղերսանաց առ հրեշտակս։
Բանք ս. հարցն վասն որոշողութեան խորհրդոյ։
Բարուախոս։
Վասն ողւոյ պռոնկութևան։
Նեղոսի Խրատք։


== Ծանոթագրություններ ==
Ոսկի հեքիաթ

«Ոսկի հեքիաթ», շարքը Վահան Տերյանը գրել է 1908-1911 թվականներին՝ «Գիշեր և հուշերին» զուգահեռ։ Այս շարքն ընդգրկում է 50 բանաստեղծություն։ Եվ ահա Տերյանը հուշերից ու անուրջներից մտնում է հոգու լուսավոր աշխարհ։


== Բնաբան ==
Շարքն ունի բնաբան Ֆեոդոր Տյուտչևից՝ «Եվ նո՜ր աշխարհը տեսա ես...», որն էլ իմաստավորում է շարքի բովանդակությունը։


== Աղբյուրներ ==
Հայ Գրականություն 11-րդ դասարանի դասագիրք
Օմուդ կամուրջ

Օմուդ կամուրջ (նորվ.՝ Aamodt bru), 1851 - 1852 թվականներին Նորվեգիայի մայրաքաղաք Օսլոյում Ակեր գետի վրա կառուցված կամուրջ։ Այժմ գործում է որպես հետիոտն կամուրջ։


== Պատմություն ==
Կամուրջը նախապես կառուցվել է Մոսումում, Դրամեն գետի վրա Սիմոա առվակի գետաբերանի մոտակայքում։ Դա Նորվեգիայի թուջե շղթաներով երկրորդ  շղթայավոր կամուրջն էր։ Հետագայում կամուրջը փոխարինվել է նորով։ 1952 թվականին հին կամուրջը քանդվել, և մաս առ մաս տեղափոխվել ու հավաքվել է Ակեր գետի վրա՝ հետագայում Տեխնիկական թանգարան ստեղծելու նպատակով։ Թանգարանը կառուցվել է այլ վայրում, բայց կամուրջը մնացել է տեղում։


== Արձանագրություն ==

Կամուրջը արձանագրություն ունի, որը զգուշացնում է՝
"100 MAND KAN IEG BÆRE, MEN SVIGTER UNDER TAKTFAST MARSCH." (նորվեգերեն)
100 մարդ կարող եմ տանել, բայց ոչ ռիթմային երթով։


== Ծանոթագրություններ ==
Տոռեսիլյա դե լա Տոռե

Տոռեսիլյա դե լա Տոռե (իսպ.` Torrecilla de la Torre) մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Մոնտես Տարարոս շրջանում։ Զբաղեցնում է 7.28 կմ2 տարածք։ Բնակչությունը՝ 40 մարդ (2010 թվականի տվյալներով)։ Գտնվում է պրովինցիայի վարչական կենտրոնից 32 կմ հեռավորության վրա։
Իրմա (այլ կիրառումներ)

Իրմա, կարող է վերաբերել՝

Իրմա - կամերունյան երգչուհի, երգահան, ապրում է Ֆրանսիայում
Իրմա - կոմունա Իտալիայում
Իրմա - փոթորիկ ԱՄՆ-ում, 2017 թվականին։
Ամերիկյան թխվածք 4

Ամերիկյան թխվածք 4։ Երաժշտական ճամբար (անգլ.՝ American Pie Presents: Band Camp), 2005 թվականի երիտասարդական կինոկատակերգություն։ Ամերիկյան թխվածք սերիա սփին-օֆ։


== Սյուժե ==
Սթիֆլերի փոքր եղբայր Մեթը դպրոցի արարքներից հետո եղել է «դատապարտված» և պետք է հաճախի երաժշտական ճամբար։ Մեթը որոշեց, որ ինքը գնում է և ոչինչ չունի կորցնելու։ Մեթը որոշեց օգտագործել իր մեծ եղբոր ֆիշկաները։ Ամեն ինչ լավ է, բայց նա իր մեծ եղբայրը չէ և սիրահարվեց ճամբարում գտնվող աղջիկներից մեկին։


== Դերերում ==


== Սաունդթրեք ==
Andrew W.K. — «She Is Beautiful»
Breaking Benjamin — «Forget It»
Snow Patrol — «How To Be Dead»
Matt Nathanson — «Laid»
Treble Charger — «American Psycho»
Good Charlotte — «The Anthem»
Paul Locke — «Paul’s Drums»
Jimmy Eat World — The Middle
Courtesy of Associated Productions Music — «Dracula Plays»
Courtesy of Associated Productions Music — «Pom Pom»
Courtesy of Associated Productions Music — «Piano Sonata»
Cage9 — «Breaking Me Down»
Linda Perry — «Get The Party Started»
D.O.R.K — «Jaime»
The Penfifteen Club — «Disco MF»
The City Drive — «Defeated»
Wild Cherry (band) — «Play That Funky Music»
The City Drive — «Bring Me Everything»
Christian B — «Baby Got Back»
Mars Bonfire — «Born to Be Wild»
Tal Bachman — «Aeroplane»
Chris Rash and Jean-Paul DiFranco — «Bonfire Etude»
Ash — «Vampire Love»


== Ծանոթագրություններ ==


== Արտաքին հղումներ ==
«Американский пирог 4: Музыкальный лагерь»(անգլ.) ֆիլմը Internet Movie Database կայքում